Émile Hamilius

Den Émile Hamilius (Mulles genannt), gebuer de 16. Mee 1897 zu Esch-Uelzecht, a gestuerwen de 7. Mäerz 1971 an der Stad Lëtzebuerg, war e Politiker vun der DP an e Foussballspiller.

 Liewen 
Den Émile Hamilius huet seng Carrière als Lëtzebuerger Offizéier ugefaangen. Hie war duerno haaptberufflech Geschäftsmann an huet dat bekannt Haushaltswueren- a Spillwueregeschäft Lassner zu Lëtzebuerg um Knuedler geleet.

 Sportler 
A senger Jugend war hie Foussballspiller an der CS Fola Esch an huet den 28. August 1920 fir déi lëtzebuergesch Foussballnationalekipp op den Olympesche Spiller zu Antwerpen gespillt. Den 13. Januar 1924 huet hien nach emol an der lëtzebuergescher Foussballnationalekipp gespillt.D'Lëscht vun de Lännermatcher vum Émile Hmailius op der Websäit vun European Football

Hie war vun 1950 bis 1961 President vun der Lëtzebuerger Foussballfederatioun (FLF).

 Politiker 
Den Émile Hamilius war Matgrënner vun der GPD (Groupement Patriotique et Démocratique), der spéiderer Demokratescher Partei (DP). Vun 1946 bis 1963 war hie Buergermeeschter vun der Stad Lëtzebuerg. Hie war och Deputéierten an der Chamber: 1937-1940; 1945-1958 an 1959-1964.

Säi Bouf, de Jean Hamilius, war och an der DP engagéiert, a vun 1974 bis 1979 Member vun der Regierung Thorn-Vouel-Berg.

De Centre Émile-Hamilius an d'Émile-Hamilius Plaz an der Stad goufen no him genannt.

 GielercherDoudesannonce vum Emile Hamilius am Luxemburger Wort vum 8. Mäerz 1971 op der Säit 13 op eluxemburgensia.lu gekuckt den 3. Januar 2023 








 Kuckt och 
 Stad Lëtzebuerg
 Lëscht vu lëtzebuergeschen Olympionicken

 Um Spaweck 

 Offiziell Säit vun der Stad Lëtzebuerg mat der Lëscht vun de Buergermeeschtere vun 1800 bis haut

Kategorie:Gebuer 1897
Kategorie:Gestuerwen 1971
Kategorie:Lëtzebuergesch Olympionicken
Kategorie:Spiller vun der lëtzebuergescher Foussballnationalekipp
Kategorie:Buergermeeschtere vun der Stad Lëtzebuerg
Kategorie:Lëtzebuergesch Buergermeeschteren
Kategorie:Lëtzebuergesch Deputéiert
Kategorie:Membere vun der Assemblée consultative
Kategorie:Grand officier de l'ordre de la couronne de chêne
Kategorie:Grand officier de l'ordre de mérite civil et militaire d'Adolphe de Nassau
Kategorie:Grand-Officier de l'Ordre de Mérite du Grand-Duché de Luxembourg
Kategorie:Grosses Bundesverdienstkreuz mit Stern
Kategorie:Commandeur de la Légion d'honneur
Kategorie:Grand Officier vum Ordre de la Couronne
Kategorie:Grand officier de l'ordre de Léopold II
Kategorie:Commandeur vum Ordre d'Orange-Nassau
Kategorie:Persounen, no deenen eng Struktur zu Lëtzebuerg genannt ass